राजकीय लोहिया महाविद्यालय के प्राचार्य परमेश्वरलाल के मुताबिक इस बार सभी कक्षाओं के नियमित व स्वयंपाठी विद्यार्थियों के परीक्षा आवेदन पत्र एक साथ लिए जा रहे हैं। गत वर्ष तक नियमित व स्वयंपाठी विद्यार्थियों के आवेदन पत्र कक्षावार अलग-अलग लिए जाते थे। उन्होंने बताया कि महाविद्यालय में सभी कक्षाओं को मिलाकर करीब २८ हजार आवेदन पत्र जमा होने हैं। स्टाफ की कमी के कारण अब तक लिए आवेदन पत्रों को बोरों में डालकर छोड़ा गया है। इनकी गिनती नहीं की गई है। फिर भी अब तक हजारों विद्यार्थियों के आवेदन पत्र जमा हो चुके हैं।